COTTO โชว์กำไรไตรมาส 1 โต 50% มาที่ 187 ลบ. รับรายได้พุ่ง-ต้นทุนลด
COTTO โชว์กำไรไตรมาส 1 โต 50% มาที่ 187 ลบ. จากช่วงเดียวกันเมื่อปีก่อนมีกำไร 125 ลบ. รับรายได้พุ่ง-ต้นทุนทางการเงินลด
27 เม.ย. 2564

บริษัท เอสซีจี เซรามิกส์ จำกัด (มหาชน) หรือ COTTO รายงานผลการดำเนินงานประจำไตรมาส 1/64 สิ้นสุดวันที่ 31 มี.ค.64 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากมีรายได้จากการขาย 2,806 ล้านบาท เพิ่มขึ้นร้อยละ 8 จากช่วงเดียวกันของปีก่อน จากปริมาณขายที่เพิ่มขึ้น ซึ่งในไตรมาสนี้ บริษัทสามารถควบคุมค่าใช้จ่ายด้านการบริหารและการปรับปรุงประสิทธิภาพการผลิตได้อย่างต่อเนือง
สําหรับปริมาณการขายกระเบื้องเซรามิกรวมทั้งในประเทศและส่งออกในไตรมาส 1/64 อยู่ที่ 17.7 ล้านตารางเมตร เพิ่มขึ้น 9% จากช่วงเดียวกันของปีก่อน เนื่องจากความต้องการสินค้าเพิ่มขึ้น โดยราคาขายเฉลี่ยกระเบื้องเซรามิก ลดลง 2% เมื่อเทียบกับช่วงเดียวกันของปีก่อน
ขณะที่ต้นทุนทางการเงินในไตรมาส 1/64 เท่ากับ 1 ล้านบาท ในขณะที่ปีก่อนเท่ากับ 2 ล้านบาท โดยเป็นดอกเบี้ยจ่ายตามสัญญาเช่าจากการใช้มาตรฐานการรายงานทางการเงิน ฉบับที่ 16 เรื่อง สัญญาเช่า (TFRS 16) ปัจจุบันบริษัทไม่มีภาระหนี้เงินกู้ยืมระยะสั้นและระยะยาวจากสถาบันการเงิน